Com ha argumentat Pedro Sánchez la continuïtat en la venda d'armament a Aràbia Saudita?
TEMA DEL DIA Armes. Pedro Sánchez ha confirmat al congrés espanyol que continuaria venent armes a l'Aràbia Saudita i ho ha argumentat apel·lant a 'l'interès d'Espanya'. Cal agrair la sinceritat del president espanyol. Els interessos d'Espanya passen per sobre de l'assassinat d'un periodista, de milers de morts al Iemen i de la fam de cinc milions de nens. I fins i tot de la legislació espanyola, que estableix que s'ha de denegar la venda d'articles de defensa a països que no respectin els drets humans. És el mateix interès que fa aturar una sentència del Tribunal Suprem espanyol sobre les hipoteques que perjudica els interessos de la banca o que manté a la presó els dirigents independentistes d'acord amb un relat fals, inventat per un jutge del mateix tribunal.
apel·lant a 'l'interès d'Espanya'